เรื่องร้องเรียน: กำลังก่อสร้างรถไฟฟ้าใกล้จะแล้วเสร็จและกำลังจะเปิดจุดกลับรถบริเวณใกล้ปากซอยลาดพร้าว93 บริเวณหน้าห้างOmni ซึ่งเป็นจุดที่ไม่ควรเปิดเป็นจุดกลับรถ  เนื่องจากจะทำให้การจราจรบนถ.ลาดพร้าวติดขัดอย่างมากโดยเฉพาะตอนเช้า เพราะจุดกลับรถอยู่ใกล้ระยะกระชั้นชิดกับทางออกจากปากซอยลาดพร้าว93 รถไม่สามารถออกจากซ.ลาดพร้าว93ได้ รถต่อแถวยาวในซอยเกือบ1กม. และเมื่อรถแล่นออกจากซอยได้ก็จะไปติดขวางบนถนน เพราะต้องรอหาจังหวะกลับรถทำให้รถบนลาดพร้าวฝั่งขาออกไม่สามารถวิ่งได้  แม้จะเคยมีตำรวจจราจรมาโบกรถ ก็ไม่ได้ทำให้สถานการณ์ดีขึ้นเลย เนื่องจากรถที่วิ่งออกจากซอยมีจำนวนมากเพราะเป็นทางลัดจากถนนโพธิ์แก้วและเกษตรนวมินทร์มาออกถนนลาดพร้าว   ขอเสนอแนะให้ปิดถาวรจุดกลับรถบริเวณหน้าห้างOmniใกล้ปากซอยลาดพร้าว93  และไปเปิดจุดกลับรถบริเวณหน้าห้างฟู้ดแลนด์แทน จะช่วยบรรเทารถติดได้
การดำเนินการของเจ้าหน้าที่: แจ้งเรื่องเสนอในที่ประชุม พิจารณาผลกระทบ
ความเห็นของผู้แจ้ง: ขอบคุณมากค่ะที่ช่วยดำเนินการเสนอเรื่องให้ค่ะ หวังว่าควาทเห็นนี้จะได้รับการพิจารณาจากที่ประชุมค่ะ
พื้นที่: แขวงพลับพลา เขตวังทองหลาง กรุงเทพมหานคร